स्थायी कुलपति के लिए चंडीगढ़ में दूसरी बैठक आज
उधर, बेमियादी धरना जारी, 28 को गेट मीटिंग
रोहतक | एमडीयूमें गैर शिक्षक कर्मचारी संघ शिक्षक संघ का विरोध धरना दूसरे दिन भी जारी रहा। पूर्व निर्धारित कार्यक्रम के अनुसार लेखा शाखा के कर्मचारियों ने धरने में भाग लिया। गैर शिक्षक कर्मचारी संघ के प्रधान रणधीर कटारिया शिक्षक संघ के प्रधान डॉ. अश्विनी धींगड़ा ने धरने पर बैठने से पहले सभी कर्मचारियों को फूल माला पहनाकर स्वागत किया। उन्होंने कर्मचारियों को संबोधित करते हुए बताया कि बुधवार के बाद से विश्वविद्यालय प्रशासन का कोई अधिकारी बातचीत के लिए सामने नहीं आया है। दोनों संघों ने तय किया कि जब तक उनकी लंबित मांगों और समस्याओं का हल नहीं निकलेगा तब तक यह विरोध प्रदर्शन जारी रहेगा। संघ के प्रेस सचिव विजय पाल ने बताया कि अब तीन दिन अवकाश के बाद सोमवार 28 दिसंबर को प्रशासनिक भवन में गेट मीटिंग की जाएगी। इसमें आगे की रूप रेखा तय की जाएगी। विरोध प्रदर्शन में गैर शिक्षक कर्मचारी संघ शिक्षक संघ के प्रधान रणधीर कटारिया, डॉ. अश्विनी धींगड़ा महासचिव अनिल मल्होत्रा, उपप्रधान निरंजन कुमार, सहसचिव प्रेम सजवाण, कोषाध्यक्ष कृष्ण चन्द्र, शिक्षक संघ से डॉ. राजेन्द्र शर्मा, डॉ. जितेन्द्र, डॉॅ. श्री भगवान, डॉ. आशा शर्मा तथा गैर शिक्षक संघ के सलाहकार फूल कुमार बोहत, सुमेर अहलावत, राखी राठी, धर्मपाल जगदमनी, सतबीर कुंडू, सुरेश, मुकेश भटठ, राजीव जैन, कान्ता, विमल दलाल, किरण, हरीश ढल, बलबीर, गुरशरण, रणबीर दलाल, हितेश, राजेश, सतीश जैन, जस्सी, प्रवीण, उदय सिंह, मनोज बुधवार शामिल हुए।
एसएफआई ने दिया समर्थन
स्टूडेंट्सफेडरेशन ऑफ इंडिया की एमडीयू इकाई ने बैठक कर विश्वविद्यालय में चल रहे शिक्षकों और गैर शिक्षक कर्मचारियों की मांगों को लेकर चल रहे आंदोलन का समर्थन करने का फैसला लिया है। साथ ही प्रशासन से जल्द से जल्द समस्याओं के स्थाई समाधान की मांग की है। एसएफआई एमडीयू के सचिव मोनिका ने बताया कि हर रोज छात्रों एवं कर्मचारियों को अनेक दिक्कत का सामना करना पड़ रहा है, जिनका कोई स्थाई समाधान नहीं हो रहा। एसएफआई ने कहा कि अगर जल्द से जल्द इन मांगों को पूरा नहीं किया गया तो छात्र भी सड़कों पर उतरेंगे।
29 अप्रैल से खाली है कुर्सी
बतादें कि एमडीयू में 28 अप्रैल को कुलपति एचएस चहल की कुर्सी खाली हुई थी। इसके अगले दिन 29 अप्रैल को ही आईएएस सुधीर राजपाल को कार्यकारी कुलपति के तौर पर कुर्सी दे दी गई। इसके बाद से अब लगातार नए कुलपति की तलाश किए जाने की बात कही जा रही है। अब दावा किया जा रहा है कि दिसंबर में ही नए कुलपति की नियुक्ति कर दी जाएगी।
hin_Deva hin_Deva hin_Deva hin_Deva hin_Deva hin_Deva hin_Deva